CELEX: 22012D0179(01)
Language: fi
Date: 2012-09-28 00:00:00
Title: ETA:n sekakomitean päätös N:o 179/2012, annettu 28 päivänä syyskuuta 2012 , ETA-sopimuksen liitteen XIII (Liikenne) muuttamisesta

13.12.2012   
            
            
               FI
            
            
               Euroopan unionin virallinen lehti
            
            
               L 341/33
            
         ETA:n SEKAKOMITEAN PÄÄTÖS
   N:o 179/2012,
   annettu 28 päivänä syyskuuta 2012,
   ETA-sopimuksen liitteen XIII (Liikenne) muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite XIII muutettiin 13 päivänä heinäkuuta 2012 tehdyllä ETA:n sekakomitean päätöksellä N:o 135/2012 (1).
            
         
               (2)
            
            
               Komission täytäntöönpanoasetus (EU) N:o 1147/2011 (2), annettu 11 päivänä marraskuuta 2011, yksityiskohtaisista toimenpiteistä ilmailun turvaamista koskevien yhteisten perusvaatimusten täytäntöönpanemiseksi annetun asetuksen (EU) N:o 185/2010 muuttamisesta turvaskannereiden käytön osalta EU:n lentoasemilla olisi otettava osaksi sopimusta.
            
         
               (3)
            
            
               Komission päätös 2011/8042/EU, annettu 14 päivänä marraskuuta 2011, yksityiskohtaisista toimenpiteistä ilmailun turvaamista koskevien yhteisten perusvaatimusten täytäntöönpanemiseksi 13 päivänä huhtikuuta 2010 annetun komission päätöksen 2010/774/EU muuttamisesta turvaskannereiden käytön osalta EU:n lentoasemilla olisi otettava osaksi sopimusta,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan sopimuksen liite XIII seuraavasti:
   
               1.
            
            
               Lisätään 66he kohtaan (komission asetus (EU) N:o 185/2010) luetelmakohta seuraavasti:
               
                           ”—
                        
                        
                           
                              32011 R 1147: komission täytäntöönpanoasetus (EU) N:o 1147/2011, annettu 11 päivänä marraskuuta 2011 (EUVL L 294, 12.11.2011, s. 7).”
                        
                     
         
               2.
            
            
               Lisätään 66hf kohtaan (komission päätös C (2010) 774 lopullinen) luetelmakohta seuraavasti:
               
                           ”—
                        
                        
                           
                              32011 D 8042: komission päätös 2011/8042/EU, annettu 14 päivänä marraskuuta 2011, yksityiskohtaisista toimenpiteistä ilmailun turvaamista koskevien yhteisten perusvaatimusten täytäntöönpanemiseksi 13 päivänä huhtikuuta 2010 annetun komission päätöksen 2010/774/EU muuttamisesta turvaskannereiden käytön osalta EU:n lentoasemilla.”
                        
                     
         2 artikla
   Täytäntöönpanoasetuksen (EU) N:o 1147/2011 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 1 päivänä marraskuuta 2012, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (3).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 28 päivänä syyskuuta 2012.
      
         
            ETA:n sekakomitean puolesta
         
         
            Puheenjohtaja
         
         Atle LEIKVOLL
      
   
   
      (1)  EUVL L 309, 8.11.2012, s. 16.
   
      (2)  EUVL L 294, 12.11.2011, s. 7.
   
      (3)  Valtiosäännön asettamista vaatimuksista ei ole ilmoitettu.